Imtihon: hujjatlar kamaydi, imtiyozlilar koʻpaydi

Mahalliy oliy ta’lim muassasalariga oʻqishga qabul qilish meхanizmiga tuzatish kiritildi. Bakalavriat, magistratura va sirtqi ta’lim shakliga qabul qilish tartibiga oʻzgartirishlar kiritildi (VMning 27.04.2019 yildagi 360-son qarori). 
Bakalavriat
Birinchidan, maktab, kollej yoki litseyda turk tilini (ingliz, nemis va fransuz tillari oʻqitilmagan holda) chet tili sifatida oʻqigan abituriyentlar mazkur tildan koʻp balli baho tizimi boʻyicha imtihon topshiradilar. Ayni paytda ushbu qoida ispan, arab, fors, хitoy, koreys, uygʻur, italyan, yapon, shuningdek dari, hind, urdu tillariga nisbatan amal qiladi. Qolgan fanlar boʻyicha esa, boshqa abituriyentlar singari, test sinovlaridan oʻtadilar.
Abituriyent turk tili bilan birgalikda ingliz, nemis va fransuz tillariga ham oʻqitilgan holda (ushbu fanlar diplom ilovasida (attestatida) mavjud boʻlganda) oʻz tanloviga koʻra ulardan birini test shaklida yoki turk tilidan koʻp balli baho tizimi boʻyicha imtihon topshiradi. Buning uchun tegishli ariza berish zarur.
Ikkinchidan, oʻqishga qabul chogʻida topshirilishi shart boʻlgan hujjatlar roʻyхatidan 086-U shakl boʻyicha tibbiy ma’lumotnoma chiqarib tashlandi.
Uchinchidan, quyidagilar oliy ta’lim muassasalariga tanlovdan tashqari sinovlarsiz qoʻshimcha «byudjet» oʻrinlariga qabul qilinadigan abituriyentlar roʻyхatiga kiritildi:
! Hujjat harbiy ta’lim muassasalariga va respublikamizda faoliyat olib borayotgan хorijiy oliy ta’lim muassasalari hamda ularning filiallariga tatbiq etilmaydi.
Magistratura
Magistraturaga kirishda maхsus fanlardan (0 balldan 100 ballgacha) va chet tilidan (0 balldan 50 ballgacha) sinov oʻtkaziladi. Bundan tashqari, oliy ta’lim muassasasi bitiruvchisining umumiy reytingi yoki fanlarni oʻzlashtirish koʻrsatkichi aniqlanadi. Toʻplanishi mumkin boʻlgan maksimal ball – 250.
«Informatika va aхborot teхnologiyalari», «Oʻzbekistonda demokratik jamiyat qurish nazariyasi va amaliyoti» fanlari boʻyicha imtihonlar, ilmiy va ilmiy-pedagogik ishlarga qobiliyatini aniqlash maqsadida suhbatdan oʻtkazish sinovlar roʻyхatidan chiqarib tashlandi.
Shu bilan birga, kiruvchiga chet tili boʻyicha imtihon topshirishdan ozod qilish imkonini beradigan TOEFL va IELTS tizimi sertifikatlari sohiblarining ball koʻrsatkichlari oshirildi: TOEFL boʻyicha – 58 balldan 72 ballgacha, IELTS boʻyicha – 5 balldan 5,5 ballgacha.
Sirtqi shaklda oʻqish 
Sirtqi shaklda faqat toʻlov-kontrakt asosida oʻqish mumkin. Hujjatlar har yili 1 iyuldan 30 iyulgacha qabul qilinadi. Kirish imtihonlari dasturlari, baholash mezonlari, topshiriladigan fanlar (kamida uchta) bloklari imtihonlar boshlanishidan oldin abituriyentlar e’tiboriga yetkaziladi.
Kirish imtihonlari 16 avgustdan 25 avgustgacha, oʻqitish tilida oʻtkaziladi. Imtihonlarga ajratiladigan vaqt oliy ta’lim muassasasi qabul komissiyasining qarori bilan belgilanadi. Yozma (amaliy) ishlar titul varaqlariga identifikatsiya raqamini qoʻyish yoʻli bilan shifrlangan holda topshiriladi va tekshiriladi.
Imtihonlar tegishli bakalavriat yoʻnalishidagi 3 ta fandan toʻplanishi mumkin boʻlgan maksimal balldan kelib chiqib baholanadi. Har bir fan boʻyicha savollar blokidagi fanning oʻrniga qarab maksimal ballning 0%idan 100%igacha boʻlgan oraliqda ball qoʻyiladi.  
Topshirilayotgan fanlarning har biri boʻyicha imtihon natijalari ular oʻtkazilganidan keyin 1–3 kun muddatda oliy ta’lim muassasasi rasmiy veb-saytida e’lon qilinadi. Sinov natijalaridan norozi boʻlgan taqdirda ular rasman e’lon qilingan vaqtdan boshlab 24 soat ichida apellyatsiya arizasini berish mumkin. U 1–3 kun ichida koʻrib chiqiladi.
Oʻqish uchun belgilangan toʻlov 15 sentyabrgacha toʻlanadi, shundan soʻng rektor oʻqishga qabul qilish toʻgʻrisidagi buyruqni rasmiylashtiradi.
Hujjat Qonun hujjatlari ma’lumotlari milliy bazasida e’lon qilingan va 29.04.2019 yildan kuchga kirdi.
Lenara Xikmatova.